ประจำเดือนหนูไม่มาเดือนกว่าเเล้วค่ะ เเต่เป็นไข้บ่อย จะเป็นอะไรไหมค่ะ
สวัสดีค่ะ หากประจำเดือนไม่มา และที่ผ่านมา ได้มีเพศสัมพันธ์ แนะนำควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนไม่มา ก็จะเกิดจากสาเหตุต่างๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นสำหรับการมีไข้บ่อยๆ แนะนำควรวัดอุณหภูมิร่างกายดู โดยหากวัดอุณหภูมิทางปากได่สูงเกิน 37 องศาเซลเซียส ก็จะถือว่ามีไข้จริง และอาจเป็นสาเหตุที่ทำให้ประจำเดือนไม่มาได้ โดยหากเป็นไข้มานานหลายวันแล้ว แนะนำควรไปพบแพทย์เพื่อตรวจหาสาเหตุค่ะ เช่น อาจเกิดจากการติดเชื้อไวรัสหรือแบคทีเรียต่างๆ หรือเกิดจากโรคที่ไม่ได้เกิดจากการติดเชื้อ เช่น โรคภูมิแพ้ตนเอง โรคข้ออักเสบรูมาตอยด์ โรคมะเร็ง เป็นต้น